”Kepriye, Bu? Atiku kok kaya ditantang krungu omongane Bu Tentrem sing kaya ngono kuwi. Wis mantep, awake dhewe utang marang Bu Tentrem. Sing mbalekake suk bubar pilihan Lurah. Menang utawa kalah, kowe kudu utang dhuwit neng Bank. Sing dinggo ngangsur gajimu. Yen perlu ngengehna saprotelon, seprapat, utawa dientekake kabeh. Ora perlu kuwatir. Nyatane akeh wong bisa padha urip senajan ora tau nampa gaji. Njago Lurah yen wis ngene iki kaya wong main kertu, bisa menang, nanging ya bisa kalah nganti buntung. Yen wis ana sing manas-manasi mangka wis kadhung klebus, wis ora ana petungan maneh,” kandhane Pak Marno setengah meksa bojone.